"Mendekotasunean ordua guztiak dira onak apustuak egiteko" - Goierriko Hitza : Goierriko Hitza\nEnpresen Administrazio eta Zuzendaritzako gradua egiten hasi nintzen. Baina apustuen munduan sartu nintzen eta ez nuen karrera bukatu.\nIkasketak utzi nituenean, Londresera joan nintzen honetatik guztitik ihes egiteko. Sei hilabete eman nituen Londresen. Itzuli nintzenean, Idiazabalgo pilota eskolan hasi nintzen. Haur baten aitak bere enpresan hartu ninduen. Hiruzpalau urte eman nituen bertan. Errehabilitazioa hasi nuenean, nire bizitza aldatzea erabaki nuen eta kirol ekitaldiak antolatzen hasi nintzen, nire anaiarekin. Ordurako ludopatia arazoa zutenei laguntzeko asmoa nuen. Iaz hasi nintzen ludopatiaren inguruan lan egiten.\nNola hartu zaituzte gazteek?\nOso ondo. Interes handiarekin entzuten dute. DBHkoek jakin-mina dute, baina Batxilergoko askok joko mundua ezagutzen dute jada. Badakite zertaz ari zaren eta hitzaldiei esker bide txarretik doazela konturatzen dira. Hitzordura berandu iritsi zara gazte batek zurekin hitz egin nahi zuela esan dizulako. ETB1en eta Euskadi Irratian elkarrizketatu egin naute eta horren ondorioz jende asko nirekin harremanetan jarri da. Nondik nora jo jakin nahi dute. Babesa nahi dute. Arazoak dituenak badaki gertatzen ari zaiona ulertuko dudala.\nZu zeu, noiz hasi zinen jokoan?\nUnibertsitatean geundenean, lagunok ez genuen astean zehar elkarrekin egoteko aukerarik. Ostiraletan elkartzen ginen, taberna batean. Garai hartan ez zeuden apustu makina asko eta gu egoten ginen tabernan apustu makina jarri zuten. Astean apustu bat egiten hasi ginen. 18- 19 urte genituen. Nire lagunek hala jarraitu zuten luzaroan, baina ni geroz eta apustu gehiago egiten hasi nintzen: bi astean, lau astean… egunerokoa bilakatu zen arte. Hasieran gustatzen zaizkidan kiroletan egiten nituen apustuak, baina mendekotasunera heltzen zarenean, kirol guztiak eta ordu guztiak dira onak. Makinetan hasten zara, baina jendeak zure arazoaren berri izan ez dezan, mugikorretik jokatzen hasten zara. Eguneko 24 orduetan horretan pentsatzen duzu.\nZenbat diru xahutzen zenuen?\nNuen guztia. Gehiago izan banu, gehiago gastatuko nuke. Ingurukoei dirua eskatzen hasi nintzen: familiakoei, lagunei, neska-lagunari…\nZer du erakargarria jokoak?\nDiruarekin egin dezakezun fantasia: dirua erraz lortu dezakezula pentsatzea eta diru horrekin zer egin dezakezun amestea. Behin kateatuta zaudela, gorputzak apustuak egiten jarraitzea eskatzen dizu. Une askotan nazka ematen dizu, baina hor jarraitzen duzu. Mendekotasuna duzulako jarraitzen duzu, ez egiten duzun hori benetan gustatzen zaizulako.\nIngurukoak ez al ziren konturatzen?\nEz. Diru arazoak nituela bakarrik zekiten, dirua eskatzen bainien eta ez bainien bueltatzen. Ez zekiten zergatik. Kezkatuta zeuden, noski, baina gezurrak esaten nizkien. Ez zekiten zer gertatzen zen, baina bazekiten zerbait bazegoela.\nNoiz lehertu zinen?\n27 urterekin. Aldarte aldetik oso gaizki nengoen. Lagunek beraien artean hitz egiten zuten, familiarekin harreman txarra nuen, neska-lagunarekin ere bai… Hala, laguntza eskatzea erabaki nuen. Zure buruak gehiago ezin duenean, laguntza eskatzen duzu. Ordurako ingurukoak nazkatuta zeuden eta oso gogorra izan zen zer gertatzen zen jakitea, baina lasaigarria ere bai. Izan ere, horri esker azkenean bazekiten nola lagundu. Beraien babes guztia izan nuen eta oso eskertuta nago.\nZer egin zenuen mendekotasuna gainditzeko?\nHasteko, errehabilitazio prozesua egin nuen. Errenteriako Ekintza BIBEn egon nintzen. Astero arazo bera zuten beste pertsona batzuekin elkartzen nintzen. Zaila da. Bi urte egon nintzen apusturik egin gabe, baina duela hiru urte berriro erori nintzen. Nire unerik okerrena izan zen. Neskak utzi egin ninduen, berriro lagunen eta gurasoen konfiantza galdu nuen…\nZergatik uste duzu erori zinela berriro?\nGauza asko ondo egiten ari nintzen (ez nuen apusturik egiten, zor nuen dirua itzultzen ari nintzen…), baina nire burua ez zegoen ondo. Autoestimu falta nuen, errudun sentitzen nintzen ingurukoei egindakoagatik… eta horrek aurrera egitea eragozten zidan. Ez nintzen zoriontsu sentitzen. Ez zait aitzakiak jartzea gustatzen, baina egoera hori zen: ez nuen jakin ondo eramaten eta berriro erori nintzen.\nGainditu duzu, ordea.\nNeskak utzi ninduenean hondoa jo nuen. Orduan konturatu nintzen ezin nuela horrela jarraitu. Oso pertsona garrantzitsua galdu nuen, asko maite nuena, eta horrek beste norabide bat hartzera bultzatu ninduen.\nLagunak eta familia nirekin daude. Neska-laguna galtzea oso mingarria izan zen eta hori gainditzea oso zaila izan zen, baina bizitzak aurrera jarraitzen du eta ondo jarri nintzenean ilusioa berreskuratu nuen. Nire ilusioetako bat niri gertatu zitzaidana inor gehiagori ez gertatzea zen. Asko sufritu dut eta badakit beste askok ere sufritu dezaketela behar diren erremintak ematen ez bazaizkie.\nZer esaten diezu gazteei?\nNire esperientzia azaltzen diet eta arriskuaren berri ematen diet. Denok dibertimendu bezala hasten gara apustuak egiten eta ez dugu arriskurik ikusten. Kontu handiz ibili behar da.\nGeroz eta apustu makina gehiago daude, Interneten jokatzea oso erraza da…\nEskuetatik joan zaigu. Taberna guztietan daude makinak. Milaka makina daude. Gutxienez, 18 urtetik beherakoek ez jokatzea lortu behar da. Baina ez dago filtrorik. Nahi duten guztiek jokatzen dute. Badakite zein apustu etxetan uzten dieten sartzen eta zeinetan ez. Tabernetan, berdin. Bestalde, telebistan apustu etxeen iragarki asko ematen dituzte. Hori ez da egokia. Geroz eta jende gehiago dago kateatuta. Norbaitek elkarrizketa hau irakurri eta bere burua identifikatuta ikusten badu, laguntza eska de-zala. Konponbidea du. Laguntza eskatzen ez bada, batzuk lapurtzen hasi eta kartzelan bukatzen dute, beste batzuk bere buruaz beste egiten dute…\nZer pentsatzen duzu apustu makina bat ikusten duzunean?\nSentimendu ezberdinak izaten ditut. Batzuetan amorrua sentitzen dut, beste batzuetan tristura…\nKirola ez dut inoiz utzi, baina garai hartan oso zaila zen kirola egitea: antsietatea nuen, gutxi jaten nuen eta entrenamenduetan zorabiatu egiten nintzen batzuetan. Urte haietan nire kirol errendimendua ez zen ona izan. Burua apustuetan, zor nuen diruan… nuen. Orain oso gustura etortzen naiz pilotalekura. Burua horretan dut eta gozatu egi- ten dut. Gainera, Beloki pilota eskolako haurrei eskolak ematen dizkiet.


Eap - iek izapideen Orokorra - atxikimendu-Plataforma elektronikoa\nAtxikimendu-Plataforma elektronikoa >\nLinea berri bat irekitzeko eskatzeko atxikitze-orria edo zerikusia duen informazioa kontsultatzeko prozesua bera eskatzen den inprimakia bete duten atxikimendu aurkituko duzue:\nhttps :// ssweb.seap.minhap.es/ayuda/kontsulta/Atxikimenduak\nAtxikitze-prozesua a hitzarmen bat egin dute, lankidetza-hitzarmena, eta, zerbitzua, etab. bi fasetan egiten da: Lehena, prestakuntza-fasea. bertan, arduradunak hitzarmenaren Funtzionala, akordio edo eskaintzen den zerbitzua eskatzen, lerro berri bat sortzea, atxiki eta oinarrizko informazioa ematen du, konfiguratzeko arautzen duten testuak atxiki, aldagai horiek izango dute testu horiek, aplikazio-eremu eta beste parametro edo informazio osagarririk. fase hau eskatzen du erabiltzaileen partaidetza administrariei. plataforma Bat egin berri direnena konfiguratutakoan, bigarren fasean, benetan behar duena, aukera ematen du, erakunde interesdunei plataformara sartzeko atxikimenduak osatu, zure datuekin sinatu eta dokumentua sinatzea. prozesu hau adierazten da modu sinplifikatua, ondoko irudian:


Jaizkibel konpainia: “Tradizioaren izenean herriari bere festak lapurtu dizkiote” — Gaztezulo\nJaizkibel konpainia: “Tradizioaren izenean herriari bere festak lapurtu dizkiote” “Edo guztiok dantzatzen dugu edo ez du inork dantzatzen” esaldia eguneratzen dihardu 1996. urtetik Hondarribiko Jaizkibel konpainia: “Edo guztion festa da edo ez dago festarik”. Alarde parekide baten alde egite hutsagatik beldurrari, bidegabekeriari, boikotari eta era guztietako erasoei aurre egin behar izan diete, eta horrek kikildu baino, euren jarrera irmotzera eraman ditu, eredu bilakatuz. Ixabel Alkain Etxeberria (Hondarribia, 1961) lehen kapitainarekin eta Oihana Etxebarrieta Legrand (Hondarribia, 1987) egungoarekin elkartu gara euren bizipenak ezagutu eta bide batez, euren ausardiari zor zaion aitortza egiteko. https://www.gaztezulo.eus/albisteak/jaizkibel-konpainia-201ctradizioaren-izenean-herriari-bere-festak-lapurtu-dizkiote201d-1 https://www.gaztezulo.eus/@@site-logo/logoa.png\n“Edo guztiok dantzatzen dugu edo ez du inork dantzatzen” esaldia eguneratzen dihardu 1996. urtetik Hondarribiko Jaizkibel konpainia: “Edo guztion festa da edo ez dago festarik”. Alarde parekide baten alde egite hutsagatik beldurrari, bidegabekeriari, boikotari eta era guztietako erasoei aurre egin behar izan diete, eta horrek kikildu baino, euren jarrera irmotzera eraman ditu, eredu bilakatuz. Ixabel Alkain Etxeberria (Hondarribia, 1961) lehen kapitainarekin eta Oihana Etxebarrieta Legrand (Hondarribia, 1987) egungoarekin elkartu gara euren bizipenak ezagutu eta bide batez, euren ausardiari zor zaion aitortza egiteko.\nJulen Hernandezek egin zuen ‘Alarde: tradición o machismo’ dokumentalean, “Hondarribiar batentzat zer da Alardea?” galderari “Zauden fasearen arabera” erantzun zenioten. Zein fasetan zaudete une honetan?\nIxabel Alkain: Apur bat zaharrago eta danborra eramateko nahiko lan dauzkat –barreak–, baina nik atera nahi dut. Bizkarreko minez nago eta agian zerbait arinarekin, baina atera nahi dut.\nOihana Etxebarrieta: Galdera egin duzun unean pentsatzen hasi naiz eta ikusten ari naiz orain hemen gaudela denok musukoarekin, eta saihestezina dela pandemiak eragin duen honetan pentsatzea, pasa den irailean ezin izan baita Alardea ospatu. Baina egia da guztiok bizi dugun arrarotasun honetan, une aproposa izan daitekeela gauzak aldatzeko. Komen artean inoiz baina lasaiago gaude, geure arazo, gatazka honi aurre egiteko, elkarrizketak berreskuratzeko, konponbidea bilatzen saiatzeko...\nI.A.: Hori da, bidea oso sakonki jorratzeko aukera oso polita da, eta uste dugu galtzen ari den urrezko denbora oso preziatua dela hau. Gu beti prest gaude hitz egiteko, baina bi, hiruk ez dute hitz egiten batek nahi ez badu.\nGizartea prest dagoela baina gidaritza falta dela esan nahi duzue?\nO.E.: Hori da. Une oso polita eta ilusioa piztu dezake konponbiderako, Hondarribian geroz eta jende gehiago ikusten baitugu “aski da” esaten, “eser gaitezen, konpondu dezagun” aldarrikatzen. Aldiz batzuen aldetik utzikeria oso nabarmena ikusten dugu. Erdibidean kokatu beharko lukete beraien lana.\nI.A.: Jende asko dago erdibideko eremu horretan, gehiengoa esango nuke.\nErdibidean kokatzen diren horiek aipatzen dituzuenean, gaia saihestera egiten dutela uste duzue (familia bazkarietan, lagun artean, kalean...)? Tabu hitza erabili daiteke? Marra gorriak daude?\nO.E.: Orain arte tabua zela esan daiteke noski; ez zen gaiaz hitz egiten eta saihestu egiten zen, ekidin egiten zen gatazka sortzen zuelako, baina orain hasi dira apurka ateratzen eta gaiaz hitz egiten. Bideo batzuk egin dituzte desberdin pentsatzen duten pertsonak elkartuz, eta hori imajinatu ere egitea ezinezkoa zen orain dela hiru urte, horregatik iruditzen zaigu une aproposa gaiari heltzeko.\n1993. urtean emakume talde batek, alardean era parekidean parte hartzea eskatu zenuten lehen aldiz eta bertan alardeko agintariekin izandako bileran jeneralak zera esan zuen: “Jakin beharko zenuke emakumeen ohorerik handiena dela beren senarrek ondoen lisatutako alkandora eramatea alardean”...\nI.A.: Azken 3.000 urtetan dagoen historia atabiko baten adibide bat da hori, eta gizonezkoei oso ongi etortzen zaien esaldiak dira, ez pentsatzeko helburuz jaurtiak. Geure mugimenduak pentsarazteko ere balio izan du. “Ez dut pentsatu inoiz horretan” esan zidan amak behin. “Zergatik ez? Egia da!”. Horrelako gauza berrien aurrean eta gainera emakumeok pixkanaka eremu publikoa konkistatzen joan garen honetan, hau beste adibide bat izan zen eta pertsona horiek oso esaldi atabikoak ematen zituzten.\nO.E.: Askotan pentsatu gabekoak direla esango nuke. Zuk aipatu duzun moduan, 1993. urteaz ari gara, ez orain dela 80 urte jaurtitako esaldi bati buruz... Honek ere badauka beste bigarren irakurketa bat, behingoagatik ohartzea badaudela lan ikusezin batzuk festa ahalbidetzen dutenak, hau da, ez baldin baleude emakumezkoak intendentzia lanak egiten, ogitartekoak prestatzen, arropa lisatzen... inork ezingo luke atera. “Zer gertatuko da emakumezko horiek lan horiek egiteari uzten diotenean, beraiek ere Alardean parte hartu nahi dutelako?” Honek garamatza, ez soilik Alardean gertatzen den gauza batera; zer gertatu zen emakumezkoak lan mundura sartzen hasi zirenean? Nork arduratu behar zuen umeen zaintzaz? Beraz bi ondorio atera daitezke, guk ere disfrutatzeko, mozkortzeko, ongi pasatzeko eskubidea daukagula, eta bestetik Martxoaren 8ko grebekin ikusi zen bezala, gu gelditzen garenean mundua gelditu egiten dela.\nOihana Etxebarrieta: "Gauza bat konpartitzen dugu beraiekin, tristura bat, festa ezin ospatu izana. Ez ospatu izanak batzen gaitu herritar bezala, heldu diezaiogun horri”.\n1996ko irailaren 8an, 26 emakume alardean sartzen saiatu zineten lehen aldiz, irainak, kolpeak, erasoak, denetik jasa zenuten. Gainera, hurrengo egunetan, asteetan eta hilabeteetan, zabaltzen hasi ziren alardeetan sartzen saiatu zineten izenak, helbideak, telefonoak... Nola bizi zenituzten egun horiek zuek eta ingurukoek?\nI.A.: Oso oso une gogorrak izan ziren, gure eguneroko bizitza hankaz gora jarri zuelako betiko, eta noski gure familiarena, eta horrek sekulako erruduntasun sentsazioa sorrarazten zigun. Aitari egindakoak, anaiari... Ni irakaslea naiz eta ez daukat negozio propiorik, baina gainerakoei, edota gu bezala pentsatzen zutenei, boikotak zein agresio fisikoak egin zizkieten. Ni hiru aldiz izan naiz ospitalean eman dizkidaten jipoiengatik. Bikotearekin Hondarribira paseo lasai bat ematera joatea ez nuen pentsatu ere egiten, ezinezkoa zen...\nLehen aipaturiko ‘Alarde: tradición o machismo’ bideoan aipatzen zenuen Ixabel, Intentsitate baxuko estatu terrorismoa bizi izan zenutela edota inkisizio garaiko uneak gogorarazten zizutela, sorginak erretzen zituztenean garaian bezala...\nI.A.: Hori da. Benetan ikaragarria izan zen, ikaragarria. Pentsa, manifestazioak egin zituzten behin baina gehiagotan nire burua eskatuz! Nire gurasoek bizi izan dute ia amaiera arte, pentsatuz tiro batez hilko nindutela, egunen batean dei bat jasoko zutela esanez hilda nengoela. Beldurgarria izan zen, oso oso gaizki pasa genuen. Bestalde, barne barneraino sartzen zitzaidan eta pentsatzen nuen “Ez naiz ezer txarra egiten ari”. Emakume izateagatik egin ezin dudan zerbait da, soilik emakumea naizelako.\nErruduntasun sentsazioa aipatu duzue, eta ez duzue uste emakume izategatik soilik orain arte normalizatuak zeuden jarrera edota beldur ugari barneratuak zeuden bezala (gauean etxera bueltatzearen beldur izatea adibidez), Jaizkibel Konpainian sartzen denak normalizatua zuela zer tokatzen zitzaion, beldurraren mekanismo horiek normalizatuak baleude bezala? Alegia, Alardean normala ez dena normalizatu dela?\nI.A.: Noski, hala da. Edota emakume bat mozkortzen denean, mutil batekin hitz egiten hasten da gauean, ondoren ezetz esaten dio eta horregatik jotzeko eskubidea izatea adibidez. Hau guztia emakume izateagatik da, orduan deskubritzen dugu honen guztiaren dimentsioa. Feministak sentitzen gara askotan baina ez dakigu noraino, praktikan jarri behar dugun arte. Emakumeen inguruan egiten diren lan guztiak oso poliki garatzen dira eta hemen ere hala izan da...\nElkarrizketa osorik irakurtzeko GAZTEZULORATU edo GAZTEZULOko dendan 3 euroren truke eskuratu dezakezu!


Euskal Herriko eta Espainiako espetxeetako koronabirusaren kudeaketaren salaketa – Sare Herritarra\nEuskal Herriko eta Espainiako espetxeetako koronabirusaren kudeaketaren salaketa\nSalhaketak, Sarek eta Etxeratek dei egiten diegu eragile politiko, sozial eta sindikalei “Espainiako kartzeletako koronabirusaren kudeaketaren salaketa” adierazpenarekin bat egin dezaten.\nGaur gainera, prentsaurrekoa eman dugu, on line, kartzeletako osasun-epidemiari buruzko datuak emateko, eta Espainiako espetxeetako covid-19 delakoaren kudeaketa salatzeko, osasun eta segurtasun eskumena Eusko Jaurlaritzaren esku dutenak barne, baita presoen eskubideen etendura ere.\n>> Hona hemen esku-hartzeen laburpena:\nJoseba Azkarraga (Sare);\nEuskal presoen kasuan, ehuneko handi batek nazioarteko erakundeen jarraibideak betetzen ditu,beraz beren etxeetara bidali eta beraiengandik hurbil egon daitezke. Adineko presoak dira; horietako askok gaixotasun larriak dituztenak eta 161ek 15 urtetik gorako espetxe zigorra bete dutenak.\nOrain dela gutxi hiru presoei graduan aurrera egiten utzi dieten bezala, kondenaren laurden bat baino gehiago bete dutenei edo gaixotasun larriak dituztenei graduan aurrera egiten uzteko eta beraien etxeetara bidalitzeko eskatzen diegu berriro ere Espetxe Erakundeei. Eta hirugarren gradurako progresio horretan 86.4 artikulua aplikatu dezatela, gaur egungo egoera dela eta kartzelan gaua pasatzera behartuta ez daudelarik.\nUrtzi Errazkin (Etxerat)\nEspetxeetan pixkanaka normaltasuna berrezartzean ez dira, berriro ere, euskal preso politikoak eta haien senideak baztertu behar, ez da berriro salbuespenean oinarritu behar. Ezin ditu alde batera utzi presoen senideak, beren inguruneetatik urrun.\nOrain hasten den deseskalada honetan, ahal den neurrian, presoak Euskal Herrira hurbildu beharko dira, baina salbuespenari eusten dieten iraganeko errezetei men egiten dieten atzerapenik gabe. Izan ere, denontzat hain gogorra eta zaila den ziklo hau igarotzean eta euskal gizartea normalizaziorantz doanean, behingoz egin behar da, lastrerik gabe eta sufrimendurik gehitu gabe.\nCésar Manzanos (Salhaketa Araba);\nEusko Jaurlaritzak izan duen jarrera azpimarratu nahi dugu, EAEko kartzeletako osasun eta segurtasun arloko eskumena izanik, datuak ezkutatu dituelako eta ez direlako izurritearen transmisioarekin espetxeetan gertatzen ari zena eta gertatzen ari dena jakiteko behar diren frogak egin.\nHego Euskal Herrian gure koordinazio-lana garatzen jarraituko dugu Salhaketatik, osasun larrialdi egoera honetan dauden presoei eta haien familiei laguntzeko.\n> MANIFESTUA-MANIFIESTO Espainiako espetxeetako koronabirusaren kudeaketaren salaketa-Crítica a la gestión coronavirus en prisiones españolas\nUrriaren 3an, inoiz egin den tontor igoera bateratu handiena egingo dugu Euskal Herrian 28/07/2020\nOHARRA Auzitegi Nazioanalaren aginduz Itxaso Zaldu preso ohiaren atxiloketa dela eta: 21/07/2020\nMotxiladun umeek beren aita, ama edo kasu batzuetan biekin egon gabe urte erdia daramate 21/07/2020\nSare Herritarrak hirugarren bizikleta itzulia antolatu du uztailaren 23, 24, 25ean, Nafarroa, Gipuzkoa, Araba eta Bizkaia batuko dituzten hainbat martxarekin 02/07/2020


HIZKIJALE ETA JARRION | Zornotzako Barnetegia\nGogoan dituzue aspaldian oso ezagun egin ziren amaiera irekiko liburu haiek? Irakurtzen hasi eta, bat-batean, kontakizunean erabaki bat hartu behar zen, eta erabakia zein zen, liburuak orrialde batera edo bestera bidaltzen zuen irakurlea . Horrela, behin eta berriz bidea aukeratu ondoren, abenturak amaiera bat ala beste izaten zuen. Orain bai, ezta? Bada, horren antzeko zerbait da gaurko blogean zeuoi azaltzeko aukeratu dugun gaia.\nHizkijalea Telegram mezularitza-aplikazioaren barrenean dagoen jokoa da, 8-12 urte bitarteko neska-mutilei zuzendua dago eta elkarrizketa-abentura bat da. Jolastu nahi izanez gero, nahikoa da Telegram barruan @ComeLetrasBot helbidera sartzea. Helburu didaktikoarekin sortutako joko honetan, “hizkijalea” izeneko munstroaren misterioa argitu beharko du erabiltzaileak eta, horretarako, ezinbestekoa izango du mezuak irakurri eta abenturaren pasarte batzuk idaztea. Hau da, bai irakurketa bai idazmena sustatzea du helburu, modu erreal eta dibertigarrian.\nInformazio gehiago nahi izanez gero, helbide honetan dago eskuragai:\nTelebistan edo mugikorrean euskarazko edukiak (irratsaioetako podcastak, bideoak eta zuzeneko irrati eta telebista) nahieran ikusi edo entzuteko balio du JarriON aplikazioaren bertsio berriak; izan ere, orain arte bideo-kanalak baino ez ziren agertzen.\n2017 eta 2018 urte artean Gipuzkoako Foru Aldundiak babestuta sortu zen esperimentazio-proiektua izatetik, euskarazko ikus-entzunezkoen ekoizpena eta kontsumoa bultzatzeko produktu izatera pasatu da aurten. Hainbeste ekoizleren materiala dago bertan eskuragai (EITB, Gaztezulo, BerriaTB, Youtuberrak…), eta, egia esan, euskararen inguru digitala zabaltzeko oso tresna erabilgarria dela deritzogu. Beraz, gehiago jakin nahi baduzue, hona hemen aplikazioaren web-orria: https://jarrion.eus/\nHan! #EskolaFutura proiektuko gure ikasleak! 😄 👏👏👏 https://t.co/jpcIoud5mo\nEne bada 😅😄😄!! https://t.co/D9l8lQROIV\nAhizpak👏👏@onintzaenbeita @berria-n https://t.co/xWk1ZORMaX\nHementxe gaudeeeee!!! @durangokoazoka-n, ikasleen egunari izena ematen 😊😊#bizizikasi #54DA #OsorikDA https://t.co/tK4RhXIQID\n"... agian, urte osoko egutegian urtuz, Durangoko Azokak egun Durangoko Azoka dena izateari uztea da Durangoko Azok… https://t.co/hJYzcLoqFr


BOSTAK BAT KULTUR ELKARTEA\nKarmelo 10, 48004 Bilbo\nPribatutasun Politika honen bidez, BOSTAK BAT ELKARTEA S.L. erakundeak (aurrerantzean, BostakBat) web gune honetan biltzen diren datu pertsonalen erabileraren berri ematen die erabiltzaileei, eskatutako informazioa eman nahi duten erabaki dezaten, askatasunez eta borondatez. Datuak helburu jakin, esplizitu eta legitimoetarako baino ez dira bilduko, eta BostakBatek ez ditu geroago helburu horiekin bateraezina den moduan tratatuko.\nPribatutasun-politika hori denborarekin alda daiteke edo eguneratu egin daiteke; beraz, webgune hau bisitatzen duzun bakoitzean orrialde hau berrikustea gomendatzen dizugu.\nLortutako datu pertsonalen tratamenduaren arduraduna BostakBat da, eta egoitza soziala Karmelo 10, 48004 Bilbo da. Helbide elektronikoa: info@bostakbat.org\nBostakBaten, interesdunek ematen diguten informazioa landuko dugu, helburu hauekin:\n1. Webgunearen bidez egiten diren kontsultak edo informazio-eskaerak kudeatzea. Interesdunen datuak tratatuko dira, egindako eskaerei behar bezala erantzuten zaiela bermatzeko. 2. Enpresaren berrien eta berrien bidalketa kudeatzea. Interesdunek ematen diguten informazioa tratatzen dugu, eta emandako datu pertsonalak isilpean tratatzeko konpromisoa hartzen dugu.\nInteresdunek ematen diguten informazioa tratatzen dugu, eta emandako datu pertsonalak isilpean tratatzeko konpromisoa hartzen dugu.\nInteresdunak datu pertsonalak ezabatzea eskatzen ez duen bitartean gordeko dira emandako datu pertsonalak.\nZerbitzuak emateko kontratu bat egonez gero, kontratua amaitzen den egunean datuak blokeatu egingo dira, datuak tratatzea eragozteko, salbu eta herri-administrazioen eta auzitegien esku uzteko, tratamenduaren ondorioz sor daitezkeen erantzukizunei erantzuteko, eta soilik arduradun horien preskripzio-epean.\nBostakBatek datuak ezeztatu edo zuzenduko ditu, zehaztugabeak edo osatugabeak direnean edo bere helbururako beharrezkoak edo egokiak izateari utzi diotenean\nInformazioa eskatuz gero, interesdunaren datuak tratatzeko lege-oinarria interesdunaren adostasuna bera izango da.\nAskatasunez eta borondatez erabaki ahal izango du informazio hori tratatzea nahi duzun. Bere aldetik informazioa lortu behar dugunean, borondatez berariaz emateko eskatuko diogu beti.\nBostakBatek konpromisoa hartzen du datuak ez lagatzeko, saltzeko edo hirugarrenekin partekatzeko, berariaz onartu gabe, legeak hala agintzen ez badu.\nDatuak isilpean gordetzeko konpromisoa hartzen dugu, datuak aldatzea, galtzea, tratatzea edo baimenik gabe eskuratzea saihesteko behar diren neurriak egokituko direla bermatuz. Zure datu pertsonalak babesteko legediak eskatzen dituen segurtasun-mailarik altuenak dauzkagu ezarrita.\nEdozein pertsonak du eskubidea BostakBaten beraiei buruzko datu pertsonalak tratatzen ari garen ala ez baieztatzeko.\nEgoera jakin batzuetan, eta beren egoera partikularrarekin zerikusia duten arrazoiengatik, interesdunek aurka egin ahal izango diote beren datuak tratatzeari. BostakBatek datuak tratatzeari utziko dio, premiazko arrazoi legitimoak daudenean izan ezik, edo erreklamazioak gauzatzeari edo defendatzeari.\nDatuen titularrak edo bere legezko ordezkariak, bere nortasuna egiaztatuz, eskubide horiek baliatu ahal izango dituzte info@bostakbat.org helbide elektronikora mezu bat bidaliz edo posta arruntez: Karmelo 10, 48004 Bilbo.\nZure eskubideei buruzko informazio gehiago eskura dezakezu Datuak Babesteko Euskal Bulegoan: https://www.avpd.euskadi.eus.


Azken eguneratzea: 2006/12/11\nHemen zaude: Hasiera > Erabilera Baldintzak >\nOndoren zehazten diren baldintzek arautzen dute Gipuzkoako Foru Aldundiko Web Orriaren erabilera, eta horiek Foru Aldundiak berak jartzen ditu herritarren eta enpresen esku.\nWeb Orriaren bitartez, herri administrazioek eta hirugarrengoek Erabiltzaileen esku jartzen dituzten hainbat zerbitzu eta edukietara sartzeko eta erabiltzeko modua errazten da. Ildo horretatik, Foru Aldundiak Erabiltzaileen esku jartzen du komunikatzeko bide bat herri administrazioekin elkar eraginean aritzeko aukera ematen diena, eta halaber transakzioak egiteko Web Orriaren bitartez.\nGipuzkoako Foru Aldundiak ahalmena du, edozein unetan eta aurrez abisatu gabe, Web Orriaren aurkezpena eta konfigurazioa aldatzeko, eta halaber eskainitako zerbitzuak eta haiek erabiltzeko baldintzak.\nErabiltzaileak konpromisoa hartzen du Web Orriaren eta haren bidez baliatu daitezkeen zerbitzuak legez kontrakotzat edo ez zilegitzat jo daitekeen jarduerarik egin gabe erabiltzeko, eta halaber Gipuzkoako Foru Aldundiaren eskubideak urratu gabe, herri administrazio edo hirugarrengoen, eta Erabilera Baldintza hauen edo indarreko legeriaren edo onarturiko erabileren aurka jo gabe. Batez ere, informazio gisa, erabiltzaileak uko egiten dio honako jarduera hauek egiteari:\nEdozein bitarteko erabiliz zeinahi eraldaketa sor dezaketen programak sartzea Foru Aldundien edo herri administrazioen edo hirugarrengoen sistema informatikoetan.\nForu Aldundien edo herri administrazioen edo hirugarrengoen industria edo jabetza intelektualari dagozkion eskubideak urratzea.\nSoftware guztiaren eta Web Orriaren eduki guztien jabe Gipuzkoako Foru Aldundia da edo zerbitzu hornitzaileak dira ustiapena Foru Aldundiari utzia diotenak.\nWeb Orrian agertzen diren Foru Aldundiko markak, errotuluak eta logotipoak bereak dira edo haiek erabiltzeko baimena emana du.\nErabat debekatua dago Web Orriaren edukiak zeinahi erara erabiltzea, hots, erreprodukzioa, kopia, salmenta, banaketa, hedatzea, argitaratzea, erakustea, komunikazio publikoa, edukien eraldaketa, horretarako Gipuzkoako Foru Aldundiaren baimena edo jabetza intelektual edo industriala izan gabe.\nWeb Orriak izan ditzake loturak beste atari edo Web gune batzuekin. Gipuzkoako Foru Aldundiak ez du inolako kontrolik egingo direlako atari edo Web guneen gain, eta ez da haien edukien arduradun ere. Web Orriak bere baitan hartzen dituen loturak edo estekak informazio gisa bakarrik eskaintzen ditu. Beraz, Foru Aldundiak ez du erantzukizunik haien gainean eta lotutako edukiez ez du bermerik eskaintzen, haien eskuragarritasunaz edo egokitasunaz.\nGipuzkoako Foru Aldundiak ez ditu bere gain hartuko Web Orriaren funtzionamendu txarragatik sor daitezkeen kalteak, hutsak edo datu arteko desadostasunen ondorioak, ez eta Web Orria edo beraren zerbitzuak eskura ez egoteagatik sor litezkeen kalte zuzen edo zeharkakoak.\nGipuzkoako Foru Aldundia arduratuko da:\nGipuzkoako Foru Aldundiak ez ditu bere gain hartuko interferentzia, ez-egite, eten, birus informatiko, telefono-matxura edo sistema elektronikoan gerta daitezkeen deskonexioetatik etor daitekeen kalte edo galerarik, ez eta Web Orria eta edukiak erabiltzaileek desegoki erabiltzetik etor daitekeenik ere.\nGipuzkoako Foru Aldundiak ez du bere gain hartzen Web Orriaren bitartez hirugarrengo enpresek erabiltzaileei eskain diezaieketen produktu edo zerbitzuen egokitasuna bermatzea.\nEra berean Foru Aldundiak ez du bere gain hartzen hirugarrengo horiek indarreko arautegia betetzen duten edo ez kontrolatze lana, ez eta kanpoko iturri horiek egindako akats edo hutsetatik Web Orrian emandako informaziotik erabiltzailearentzat sor litekeen kalte edo galeraren ondoriorik.\nGipuzkoako Foru Aldundiak uko egiten dio Web Orriaren bidez erabiltzaileek elkarri truka diezaioketen informaziotik etor litekeen erantzukizunari. Web Orriaren bitartez zabaldu litezkeen adierazpideen erantzukizuna egiten duenari dagokio.\nErabilera Baldintza hauei buruzko interpretazio, eduki edo egikaritze kontuan Gipuzkoako Foru Aldundiaren eta erabiltzailearen artean desadostasun edo ez-betetze edo desakordioren bat gertatzen bada, Foru Aldundiak bezala erabiltzaileak onartzen dute kasu bakoitzean dagokion Epaitegi edo Auzitegitara jotzea.\n| © 2007 IZFE S.A. | Telefonoa:943 11 28 12, Faxa:943 32 10 23


“Zuek GAL gelditu, eta gu hasiko gara kanporatzen” | “Zuek GAL gelditu, eta gu hasiko gara kanporatzen” – iparraldekohitza\nGAL hasi zelarik, duela 30 urte, jadanik iheslariak zineten. Nola bizi izan zenuten garai hura?\nLurdes: Errefuxiatuen munduan ikastaroak egiten hasi ginen, euskara ikasteko eta alfabetatzeko. 1983ko irailean, bigarren ikastaro trinkoa egiten hasi ginen, Mendin, Zuberoan. Han ginelarik abisatu ziguten Joxi eta Joxean desagertu zirela etxetik, ez zekitela non zeuden. Gaur hartatik ez zituela inork ikusi eta, gu ere hasi ginen pentsatzen zer gertatuko ote zen. Hasieran ez genion benetako garrantzirik eman, inork ez zuelako bere gain hartu. GALek ez zuen erreibindikatu, eta guk jarraitu genuen gure klaseekin. Abenduan, Kattu hil zuten, Baionan. Gu Gabonetako oporretan ginen; hamabost eguneko mozketaldia egin genuen, ez geunden ikastaldian. Ikusi genuen zer gertatu zen Katturekin. Txapela ere hil zuten. Eta hor bai: konturatu ginen GAL bazetorrela, eta gu garbitzera. Ikastaldira itzuli ginenean, ez zen berdina izan. Beldurrarekin joan ginen, pentsatzen dut. Ateratzen ginen, ibiltzen ginen Mauletik, Atharratzetik. Bertako jendearekin biltzen ginen euskara praktikatzeko… Hor konturatu ginen ordura arteko bizitza hori ezin genuela egin, beste neurri batzuk hartzen hasi behar genuela. Bakarrik ezin zen ibili, eta hasi ginen binaka edo hirunaka ibiltzen, laguntza emateko; zerbait gertatuta ere, jakiteko zer zegoen. Beste bi hilabete pasatxo egon ginen ikastaldi hartan. Han geundelarik ere, Peru eta Stein hil zituzten, Hendaian. Han geundelarik, Mendin, neurriak hartzen genituen. Baina Hendaiara edo Donibane Lohizunera-edo jaisten ginelarik ere neurriak hartzen genituen. Ea familiari segitu ote zioten, auto azpian gauza arraroak ikusten genituen ala ez. Bizitza aldatu egin zitzaigun pixka bat. Lasaitasun hura, edo bizitza arrunta, horretan gelditu zen. Ikastaldiko azken hilabetean, Tigre hil ziguten. Azkeneko aste hartan, han gelditu ginen oraindik, ez klaseak segitzen, baina bai Tigreren hautsak noiz helduko zain. Omenaldi bat egin bitartean Mauleko pilotalekuan, baserri hartan gelditu ginen. Aste hori oso gogorra izan zen, ikusi genuelako ez zela gelditu. Ateratzen ginen eta sentitzen genituen gure gibeletik: Polizia, jendarmeak ere bai. Egun batean, ikusi genuen auto bat zebilela kanpoan, argiak itzali eta argiak piztu. Bi hurbildu ziren, eta jendarmeen autoa zen. Neurriak hartzen genituen, baina baserria herri txiki batean zegoen. Ez zegoen bide nagusirik. Bertako jendea zebilen handik. Eta hasi ginen autoak ikusten, zirkulazio handia zebilen bat-batean, beste aldeko [Hegoaldeko] matrikulak. Autoen marka eta matrikulak hartzen hasi ginen. Hogeita gehiago auto arraroren zerrenda egin genuen. Genuen baserria elizarena zen, eta, egun batean, bertako apaizak deitu gintuen. Esan zigun Mauleko Jendarmeriako komandanteak gurekin bildu nahi zuela. Joan ginen, eta komandanteak esan zigun mugimendu arraroak ikusten ari zirela, aurkitu zutela auto bat tirokatua eta ea zerbait ote genekien. Ikastaldian geundenon izenak eskatu zizkigun, eta eman genizkion. Egun horretan, genuen zerrenda pasatu genion, erranez guk ere mugimendu arraroak sumatzen genituela eta ea zerrenda horretatik zerbait ateratzerik ote zeukan. Horrela gelditu zen: ez zigun sekula deus erantzun.\nTigre hil zuten egun hartan, etorri zen, jendarme eta komunikabideetako jendearekin batera. Barnera sartzen saiatu zen, baina atean jarri nintzen, eta esan nion hura ez zela sartuko han. Komandanteak esan zidan etsirik zegoela, guk emandako zerrenda hartatik ezin izan zuela deus atera izan, matrikulen erdiak baino gehiago faltsuak zirelako. Eta erran nion: “Orain esaten didazu, Tigre hil ondoren? Zer neurri hartu duzue hori ez gertatzeko?”. Egun horiek aski gogorrak izan ziren, eta azken astea oso-oso gogorra izan zen. Han genuen laguna hilda, eta oso kezkatuak bizi ginen.\nHan segitzeko erabakia ere gogorra izanen zen, ezta?\nBai, eta pentsatu genuen ikastaroa bertan uztea, baina pentsatu genuen behar genuela omenaldi bat egin, Maulen. Oso sartua zegoen bertako giroan, asko maite zuen. Astebete behar izan genuen errautsak ekartzeko. Egunak gogorrak ziren, baina, batez ere, gauak ziren gogorrak. Autoak pasatzen ziren eta azeleratzen zuten, galgatzen, eta ateak dinbi-danba ixten eta irekitzen zituzten. Goizaldeko hirurak, bostak… Eta hori zertarako? Gu beldurrarazteko, ez zuten beste helbururik.\nZuberoako esperientzia aipatu duzu, Lurdes. Kostaldean ere gogorra zen egoera. Nola bizi izan zenuen?\nIsaac: Lehendabizi, Lurdesek aipatu dituelako, esan behar dut Joxi eta Joxean ezagutzen nituela. Gazteak biak. Baiona Ttipian bizi izan naiz ni urte askotan. Baiona Ttipian ekintza ugari egin zituzten, eta sufritu zituztenak, denak ziren lagunak. Gu ere egun batez harrapatu gintuzten. Baionara etorri ginen lagun batzuk, 30 bat kilometro egin ondoren. Niretzat oso bitxia izan zen. Izango ziren hamar edo hamabost minutu heldu ginela, eta berehala tirokatu gintuzten Pyreneesen. Beti ukan dut buruan hor bazela zerbait. Ez dakit nola egiten zuten, baina bazuten norbait esateko haiei: “Hemen daude”. Norbaitek seinalatzen zieten, ez genien denborarik ematen ezer egiteko, askotan behintzat. Ez dakit nortzuk izango diren; seguruenik, hemengo poliziak. Suprefeturan ematen genizkien argazkiekin, bat-batean ez zien denborarik ematen holako ekintza bat prestatzeko.\nKattu nire ondoan bizi zen, hamabost metrora. Gogorra izan zen. Bizipena, egunerokoan, oso gogorra izan zen. Lagunekin egoteko ere arazoak: ezin beste baten etxera joan, ez zenekielako izorratuko zenuen atzetik segika bazenituen. Haurra ikastolara eraman behar: nola eraman? Egunkaria, ogia erosteko, nola egin? Azkenean, jendea erotzea normala zen, nire ustez. Hori zen eguneroko bizipena, 24 orduz. Etxe zaharretan bizi ginen. Norbaitek atea jotzen bazuen, pasilloko ertzetik joaten ginen, badaezpada, ea kanpotik bi tiro botako zituzten kanpotik. Ez zenekien nor zegoen ateaz beste aldean. Hori gertatzen zen beste toki batzuetan. Harrabotsa entzuten zenuen, eta txarrena pentsatu. Beharbada auzoa zen, baina buruan denbora guztian zenuen GAL. Garai gogorrak izan ziren, guztiak.\nPyreneeseko atentatuan, guk atxilotu behar izan genuen Pierre Valdes. Atentatu bat gertatu baino lehen, Frantziako Polizia desagertu egiten zen. Gure artean, ohartzen ginelarik, esaten genuen: “Kasu eman, ez dabil poliziarik”. Pyreneesen ekintza egin ondotik, guk Valdes harrapatuta, pasatuko ziren beharbada 20 edo 25 minutu, eta oraindik Polizia ez zen agertzen. Atxilotua genuela, polizia auto bat pasatu zen, eta guk deitu behar izan genien errateko han genuela harrapatua.\nNola harrapatu genuen? Hemengo bat lepotik hartu zuen eta bi tiro bota, baina trabakatu egin zitzaion, eta, orduan, posible izan zen harrapatzea. Bestela, beste bat edo bi hilko zituen, eta ez dakit posible izango ote zen harrapatzea. Polizia guztiz desagertuta egoten zen, eta horregatik, niretzat behintzat, erabat inplikatuta zeuden. GAL antolatuta dagoenetik, Felipe Gonzalez zelarik Espainiako presidentea eta Mitterrand Frantziakoa, dena prestatuta zeukaten. Batzuek esaten dute ekintza batzuk huts eginak zirela, hemengo batzuk hil zituztelako. Niretzat, hori guztia ongi prestatua zegoen. Hortik etorri zen erabakia, gero, iheslariak Espainiako Poliziaren eskutan uzteko.\nUstez hutsegiteak ziren haiek helburu politikoa zuten?\nErabat. GALentzat eta bi estatuentzat. Aurretik prestatutako ideologia bat bezala prestatuta zegoen, zehazteko nola pasatu behar zen. Hemengo bat hiltzen zenean, Iparraldekoa, indar gehiago hartzen zuten gure aurka egiteko. Hori erabaki politikoa zen, aurretik onartuta zeukatena bi gobernuek.\nGAL hasi eta berehala, 40 iheslarik gose grebari ekin zioten, iheslari estatus politikoa eskatzeko. Eliza irekia zen, eta beldur giroa nagusituko zen han ere, ezta?\nI: Berrogei lagunetik gora hasi ginen gose greban. Arriskua ikusita, jende batzuk barrukoak zaintzen hasi ziren. Gure gosea, hotza, beldurrak. Hor geundela hil zituzten Stein eta Peru, gu zaintzen ibiltzen zirenak. Gero jakin genuen Tigre hil zutela Mendin. Katedraletik arrastaka atera gintuen Frantziako Poliziak, hamazazpigarren egunean. Barnetik atera eta, lauren artean, Poliziaren kamioira botatzen gintuzten, lo zakuetan geundela. Polizia etxera eraman gintuzten. Zerbait sinarazi nahi ziguten, baina uko egin genion. Inork ez zuen deus sinatu. Berriz gauzak hartu, eta joan ginen gure greban segitzera Arbonako elizara. Han biziki ongi hartu gintuen Mattin Karrerek, bertako apaiza zenak. Han segitzen genuen, egunero gosea pasatzen, hotza pasatzen, eta beldurra. Beldurra guregatik, baina bereziki gu zaintzen ari zirenengatik.\nGALen hutsek ere helburu politikoak zituela erran du Isaacek. Iritzi berekoa zara?\nL: Egia erran, ez dut sekula pentsatu horretan, eta orain entzuten dudala, beharbada arrazoi bat ikusten dut. Inoiz ez nuen pentsatu huts horiek nahitara egin zituztela; betidanik pentsatu dut hutsak huts izan zirela, bereziki ikusita nortzuk hil zituzten. Gure inguruan, gure betiko tokietan zebilen jendea baitzen hil zutena. Bai Hendaiako tren geltokikoa: iheslariak ari ziren bertan lanean. Goenaren kasuaz ari naiz. Sekula ez dut pentsatu. Beharbada prestatuak izan zitezkeen, hemengo jendea beldurtzeko, gurekiko urruntasuna hartzeko, horren beldur izateko, gugandik urruntzeko eta ez sostengatzeko. Izan zitekeen. Menditik etorri ginenean, pare bat ikastaldi gehiago egin ziren, baina utzi behar izan genituen, ikusten baitzen gibeletik ibiltzen zirela. Segitzen zuten hiltzen. Neurriak hartzen genituen lan egiten genuenok. Nik euskara klaseak ematen nituen, eta saiatzen nintzen bidea aldatzen, ordutegiak aldatzen, beste toki batzuetan gelditzen denbora gehiagoz, beranduago heltzeko etxera. Neurri batzuk hartzen hurbiletik baldin bagenituen haien eskema guztiak apurtzeko, ez izateko ordutegi bera. Horrela bizi izan ginen GAL desagertu eta kanporaketak hasi bitartean.\nEz da kasualitatea kanporaketak hastea eta GAL bukatzea. Hori ez da, ez, kasualitatea. Antolatua izan zen, eta hori izan zen baldintza bat. “Zuek GAL gelditu, eta gu hasiko gara kanporatzen”, hori izan zen tratua.\n1984ko gose greba bukatu eta berehala hasi ziren lehen estradizioak. Urtarrilean izan ziren lehen deportazioak. Berehala helduko ziren larrialdiko kanporatzeak. Nola aztertzen duzue hori?\nI: 2013an antzera segitzen dugu. Deportatuek han segitzen dute, Togon, Cabo Verden… Euroaginduek martxan segitzen dute, torturak, espetxeak. Orain Parot doktrinarekin dabiltza. Guk eska genezake… zer, iheslarien estatutua? Ukatua da. Niretzat ez da gauza handirik aldatu. Batzuek badugu aukera, agiriak ditugulako lan egiteko gaur egunean, orduan ez genuena. Baina batzuek segitzen dute euroaginduaren zain, edo horren beldur. Nahi dutenean baliatzen dute, eta segitzen dugu haien eskuetan. GALena ere ez da batere aldatu, nire ustez. Ez da egunerokoa, baina hor dugu Jon Anzaren kasua. Duela gutxi egin diotena ikaragarria izan da, eta hemen ez dago erantzukizunik. Gure Alliot Marie hor dabil oraindik, oso pozik. Jon Anzaren kasuan ere egia osoa egitea eskatzen dugu, eta ez dute ikertzen kasua. Beti bezala.\nL: Esaten genuen bezala, GALen historia bukatu zen. Behartu zituzten gelditzera. “Ezin zara etorri gure herrira”, esan zieten frantsesek, eta horren truke laguntza eman zieten. Kanporketak hasi ziren. Lehenik, Cabo Verdera, Panamara, eta handik Kubara. 86an hasi ziren kanporaketak, Poliziaren eskuetatik Poliziaren eskuetara pasatuz iheslariak. Ehun eta gehiago edo ez dakit zenbat iheslari kanporatu zituzten horrela. Uste dut urte asko egon garela zapalduta, eta horrela gaude, zapalduta; ez dut esan nahi bukatu denik. Baina esan nahi dut borrokatzeko eta bizitzeko modu hori bukatu egin zela. Jendea ezkutuan sartu zen, kanporaketak zirela-eta beldurtu egin zelako. Ezkutatu egin ginen. Hemen egon zen erasoarekin batera, beste aldean ere erasoa hasi zen mugimendu politikoaren kontra. Urte hauek guztiak oso gogorrak izan dira guztiontzat. Gaur egun horretatik ateratzen ari gara pixkanaka-pixkanaka; bidea hartu dugu, eta ez gaituzte geldituko.\nAzaldu duzu Espainia eta Frantziaren artean negoziazio bat izan zela, GAL bukatzearen truke kanporaketekin hasteko. Deigarria da, garai hartan ustez nehork ez zekielako nor zegoen GALen gibelean. Nola egin zezakeen hori Frantziak, jakin gabe nor zegoen GALen gibelean?\nFrantziak bazekien oso ongi nor zen GAL eta nor zegoen horren gibelean. Argi eta garbi zekien zeinek antolatu zuen GAL. Haietako batzuek laguntza eman zutela, gure argazkiak pasatu zituztela, erran zietela non bizi ginen.. hori guztia oso argi zekiten. Hemendik atera zen, eta GALen eskutan jarri zuten. Bi gobernuak ados ziren.\nI: Nire ustez, ez da bakarrik ados jarri zirela, baizik eta parte hartzen zutela zuzenean. Hemen desagertu ziren bi polizia edo jendarme, GALekin nahasiak zirenak. Bat hilda dago, eta beste baten izena aipatzen da, baina ez da ikertu. Parte hartu zuten zuzenean, ez bakarrik argazkiak ematen. Horrekin bakarrik ez zuten ezer egiten. Nire ustez, askoz ere gehiago lotuta zeukaten, bai orduan eta bai gaur ere. Argi dago segitzen dutela elkar harturik. Torturarekin ere bai. Ipintzen gaituzte Espainiako Poliziaren edo Guardia Zibilaren eskuetan, jakinda torturatuko gaituztela. Niretzat, berdin-berdina da bata eta bestea. Betidanik egin dute horrela. Artista batzuk dira, gainera. Frantziako Gobernua, edo militarrak edo edozein polizia mota, besteak baino okerrago betidanik. Nire ustez, parte hartu zuten hasiera-hasieratik eta zuzenean.\nEgunotan aipatzen da biktimen gaia, zoru etikoa, memoriaren beharra. GALen ekintza guztiak ez dira argitu, kasu guztiak ez dira epaitu. Zigortuak izan direnak, ordea, berehala libre gelditu ziren. Nola eraiki daiteke horrela memoria, konponbiderako urrats bat egiteko bidean?\nI: Nire ustez, konponbiderako, memoria izan beharko litzateke argia, bai batetik eta bai bestetik. Hemen ez dago irabazle edo galtzailerik. Memoria atera behar da osorik. Denok azaldu beharko dugu zer pasatu zen, egia osoa. Hasten bagara memoria aipatzen, atzerago bota beharko dugu, eta ez mugatu bakarrik azken 30 urteotara. Euskal memoria egiteko, atzerago joan beharko genuke. Gure herria beti egon da zapaldua. Egia osoa atera nahi badugu, Francoren garaitik abiatu beharko dugu, bederen. Konpontzeko, hortik hasi behar da. Denek onartu egindako gauzak. Euskal memoria egiteko, egia egiteko, garbia izan behar du, eta denek onartu zer pasatu den, alde batetik zein bestetik.\nL: Guk ekainaren 15eko ekitaldian argi eta garbi esan genuen. Aipatzen dugun azken puntuan, ageri da gu prest gaudela egia osoa egiteko. Guk bizi izan duguna. Guk ere izan ditugu hildakoak, izan ditugu desagertutakoak, torturatuak. Guk ere sufritu dugu, guk ere min dugu barnean, eta prest gaude kontatzeko gurea, guk bizi izandakoa. Orduan bai, esan behar dugu, kontatu behar dugu. Behar-beharrezkoa da aurrera egiteko. Baina onartu egin behar gaituzte. Bestela ezin da deus konpondu. Hasten baldin badira esaten irabazleak eta galtzaileak, edota horrela izan behar duela, horrela ez da ezer konponduko. Gertatu zen gerla zibilaren ondoren ere. Irabazleak egon ziren, galtzaileak egon ziren, eta, horrela dago, konpondu gabe. Orain, hainbeste urteren ondoren, orain hasten dira torturatutakoen eta desagertutakoen izenak aipatzen. Oraindik ez dira anitz agertu. Oraindik ateratzen ari dira gorputzak lur azpitik. Hori dena ez dago argitua, ez dago konpondua. Dena konpontzeko, dena jakin behar dugu, egia osoa jakin behar dugu, alde guztietatik.\nGastesi, “Babeslekutik sorterrira”\n“Joxi eta Joxeani zer egin zieten jakinda, garbi daukat nik ere horrelako heriotza izango nuela”\nurria 18, 2013


Lehen gauza gutxirekin bizi ziren - Ahotsak.eus\nLehen gauza gutxirekin bizi ziren\nLehen gauza gutxirekin bizi ziren Gaur egun teknologia asko dago. Ezkaratzean (sukaldea), txapa eta sukalde ekonomikoa erabiltzen zen denerako: ur berorako, laberako, etxea berotzeko... Askok arropa denbora askoan izaten zuten garbitu barik. Domeketan Lizeoko zinemara joaten ziren. Lizeoa ere erre egin zen. Erre bako gauza gutxi daude herrian.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan GER-067-009 kodeko bideoa nahi duzula aipatzea: ahotsak@ahotsak.eus\nGaur egun teknologia asko dago. Ezkaratzean (sukaldea), txapa eta sukalde ekonomikoa erabiltzen zen denerako: ur berorako, laberako, etxea berotzeko... Askok arropa denbora askoan izaten zuten garbitu barik. Domeketan Lizeoko zinemara joaten ziren. Lizeoa ere erre egin zen. Erre bako gauza gutxi daude herrian.\nGaia(k): Aisia » Kultura » Zinema , Herria, azpiegitura » Berrikuntzak » Beste aurrerapen batzuk\n- Oin dana dekogu mekaniko ta sue be, harek “cocina económica” izeten zan ta “económica verdaderamente” izen zan koziñie. Egoten zan ur beroa bertan koziñetan. Ta kendu ein doguz danak. Danak etxe guztixetan baiña penie da, penie da. Ta eitxen eban lapikokoa edo jatekoa, labie euki eban eitxeko erretan sagarrak-eta ta itturrixe be bai, ur beroa. Ta ez zan egon ur berorik be, etxietan be. Ta dutxau be bapez. Ta hemen gauz. Oin dana dau dutxie ta historixe. Guk ezebez. Egixe, eh! Ez zan egon! Ez zan egon, diferente.\n- Keba! Ta batzuk erropie be, ez dakit zemat denpora garbittu barik. Eta gero ipiñi bizperetatik hantxe baldien-ta. Guk, ez baiña beste batzuk, bai. Baiña, bueno. Ba, baia bizimodue horixe izen zan. Ta gero igual domeketan, igual ziñie egoten zan be bai, infantil. Ta dirue badekogu ba, ziñera joan ta.\n- Lizeora. Lizeoa eon zan ta gero, erre ein zeben Lizeoa. Hori be barrixe da. Gerniken aintziñekorik, hiru-lau etxe baiño ez dauz oindiño, hiru-lau. Herri guztixe zertu zen, erre zan.\n`Segoviako ihesa´ filmak zinemarako ateak ireki zizkion\nZinea eta antzerkia\n`Bi anai´ filmaren berezitasuna


Zaharra, zaharregia agian - Bidasoko Hitza : Bidasoko Hitza\nZaharra, zaharregia agian\nErdi Aroko Azoka egingo dute asteburuan Hondarribian. Milaka bisitari erakarriko ditu, baina bertakoak interesa galtzen hasi dira.\nErrementariak, Arma Plazan\nSortu zenekoa bezalakoa, horrelakoa izango da bihar eta etzi Hondarribia. Erdi Aroko Azoka egingo dute 22. aldiz, eta milaka bisitarik zapalduko dituzte Hirigune Historikoko galtzada-harriak. Arma, Gipuzkoa eta Apezpiku plazak, Denda eta San Nikolas karrikak, Fraxkueneko Murrua, eta Kasino Zaharreko lorategia izango dira gune nagusiak, baina Alde Zahar osoan eragingo du, baita harresitik kanpora ere.\nAsteazkenean Kalixa Silanes Kultura zinegotziak aurkeztu zuen aurtengo ekitaldia. «Ezinbesteko ekimen batean bilakatu da Erdi Aroko Azoka», adierazi zuen. Bihar eta etzi, 10:00etatik 14:00etara eta 17:00etatik 21:00etara, jardueraz eta bisitariz gainezka egingo du hiribilduak. «Bi egunetan zehar tailer ezberdinak egongo dira adibidez lore, buztin edo beira puztu tailerrak. Musika eta antzerkia ere protagonista izango da kaleetan zehar», erantsi zuen.\nKultura zinegotzia, aurkezpenean\nEzer gutxirekin ikusgarria den monumentu multzoa askoz ere erakargarriagoa bilakatzen da ekaineko ferian zehar. Horretan, dudarik ez da. Baina bertakoentzat errepikakorra bihurtu da. Badira urte batzuk jarduerak Kasino Zaharreko lorategietaraino iritsi zirela, eta azokak asko eskertu zuen zabaltzea. Baina hor bukatu ziren berritasunak. Bisitariei bost, plan bikaina delako haientzat.\nBaina herritarrak interesa galtzen hasiak dira, egitarauak ez baitu nobedaderik eskaintzen. «Denetatik izango dugu, arotzak, errementariak, upelgileak, urreginak, harginak, kontu kontariak, ardiak eta abar. Guztira 80 postu baino gehiago egongo dira», nabarmendu zuen zinegotziak asteazkenean. Iazko prentsaurrekoan esandako berdina, azoka berbera.\nArma Plaza, eta plazarekin bat egiten duen San Nikolas karrika dira gune nagusietako bi. Arma Plazaren eta San Nikolas karrikaren arteko izkinan dago hain zuzen ere Leire Baron eta Maider Camararen Ttopara kafetegia. Bihar eta etzi, egunean 11 pertsonak egingo dute lan, «bederatzi, baina guk errepikatuko dugunez, 11», zehaztu du Baronek.\nEgun berezia da Ttopararentzat, langile guztiak mozorrotzen direlako, kafetegi kanpoan pastel eta ogi berezien postua jartzen dutelako, baina baita terrazarik ez dutelako ere. Alde onak ditu, baina ez bakarrik. «Arriskutsua da, normalean hartzen ez dugun generoa erosi behar izaten dugulako, eta eguraldia okertuz gero, asko gal dezakegulako». Ibiltzen den jende kopuruagatik eta plazan muntatzen diren postu eta azpiegiturenagatik ez diete terraza jartzen uzten, «eta terrazak ekaineko asteburuetan ondo funtzionatzen du». Baina dena ongi ateratzen bada, egun ona izango da Ttopararentzat.\nHori bai, jardunaldiek buelta bat behar dutela uste dute bertakoek. «Ni aspertu egiten nau, urtero berdina da», esan du Camarak. Baron ados dago lankidearekin: «Badira gauza batzuk funtzionatzen dutenak, labirintoa, aurpegiak margotzeko postua, buztin tailerra… Baina egitaraua errepikatzen da urte batetik bestera, eta jendea aspertuta dago». Hondarribiarrak erakartzeko zerbait behar dela uste dute, «Erdi Aroan bezalako herri bazkari bat, edo antzerako zerbait… berritasunak behar dira».\nArrakasta izaten duten jardueretako bateko protagonista Igor Obeso beiragile hondarribiarra da, Irungo Argia Badago tailerreko arduraduna. «Nire plana jendearen aurrean lan egitea da, beirazko figurak egitea», azaldu du. Euskal Herriko beiragile artisau bakarra da Obeso, eta galtzear den lanbidea erakustea du helburu Erdi Aroko Azokan, «haurrek nahiz helduek ikus dezaten gure lanbidea nolakoa den».\nIgor Obeso, Hondarribiko Erdi Aroko Azokan\nBisitariak Gipuzkoa plazan aurkituko du hondarribiarra beira puztua teknika baliatuz tximeletak, zaldiak eta abar sortzen. Bestelako piezak ere salduko ditu, tailerrean aurretik sortuak. Arrakasta du Obesok, beti izaten du jende pila hari begira. Haren ustez, hura bezalako jende gehiago behar luke azokak: «Ofizio gehiagoren tailerrak beharko lirateke. Horrek erakargarritasuna emango lioke azokari, baita ospea ere».\nDamarri plazan, extramuros, ez da izaten Arma Plazako uholderik, baina jende asko ibiltzen da. «Egun gehiagoz egingo balute, hobe guretzat», aitortu du Eneko Oiartzabal Larra tabernako arduradunak. Alde Zaharrak Portuak baino askoz ere bisitari gutxiago jasotzen ditu urtean zehar eta, hori horrela, Erdi Aroko Azokari begira egoten dira bertako ostalariak. «Ez da abuztuan bezala baina ia-ia, jende pila etortzen da. Beste pertsona bat kontratatu behar izaten dugu asteburu honetarako», nabarmendu du ostalariak.\nDamarri plaza ez da azokako ibilbidean sartzen, baina Kasino Zaharretik oso gertu dago, oinez minutu erdi eskasera. Jendea erakarri nahian, Erdi Aroko pintxo lehiaketan parte hartzen du Larra tabernak, aurten hirugarrenez: «Esfortzua da, sukaldariak garaiko osagarriekin pintxo bat sortu behar duelako, eta pintxoa eskaini behar duzulako». Onartu du ez direla lehiaketako pintxo asko zerbitzatzen, «hogeiren bat, baina beti izaten da taberna leporaino beteta dagoenean eskatzen dizuna. Arazo pixka bat eragiten du horrek, baina horretarako gaude, lan egiteko», gaineratu du.\nDamarritik Santa Maria arkua zeharkatu eta Kale Nagusia igotzen hasi orduko Jonan Basterretxea eta Idoia Seijoren Menina arte tailerra dago. Artisauak dira biak, txotxongiloak, maskarak eta antzerakoak sortzen dituzte, eta horren erakusle da tailerreko erakusleiho ikusgarria, turisten arreta aise pizten duena. « Alde Zaharrari bizitza emateko jarduera da Erdi Aroko Azoka», horrela ulertzen du Basterretxeak: «Asteburuan Alde Zaharra eraldatzen da, historiako beste garai batean sartzen gara, polita da».\nFalkoneria gunea, kasino Zaharrean\nDamarri bezala, Kale Nagusiko behealdea azokaren zurrunbilotik aparte geratzen da, baina Meninakoek inoiz baino gehiago bizituko dute aurten merkatua: «Alabak postua jarriko du, lehen aldiz jarriko dugu. Atrezzorako gauzak egin izan ditugu, baina lehen aldia izango da postua jartzen duguna». Alaba postuan, senar-emazteak tailerra zaintzen geratuko dira, erostera hurbiltzen direnei kasu egiten.\nAuzoa pizteko balio duelako begi onez ikusten du bikoteak Erdi Aroko Azoka, are gehiago eurena ofizio zaharra izanik. Baina gehiago beharko lukeela uste dute Meninakoek. «Gauza gehiago egin beharko lirateke. Adibidez, Hirigune Historikoko sarreran, Portutik Alde Zaharrerako sarreran, polborina dago, zaharberritua baina hutsik. Eraikin ederra da, udalarena, niretzat akats handia da polborina ez erabiltzea». Mila gauzarako erabil daitekeela uste du, «erakusketak, tailerrak, proiekzioak… ez dakit, edozertarako».\nLekurik ez dioen kartela zintzilik dago herriko ostatu guztietan, aspalditik. Milaka eta milaka bisitari hurbilduko dira bihar eta etzi Hondarribira, Hirigune Historikoko karrika eta plazetan denboran atzera egitera. Bisitari asko, herritarrak ez hainbeste. Polborina erabiltzea, artisau tailer gehiago jartzea, garaiko bazkaria zerbitzatzea… Erdi Aroko Azoka hobetzeko proposamenak dira, urtero azokan lan egin behar izaten dutenen ahotik ateratakoak. Ikusten baitute bertakoengan geroz eta interes gutxiago pizten duela jarduerak, eta buelta bat eman behar zaiola uste dutelako. Azoka bera piztu, Alde Zaharra pizteko.\nIazko argazki irabazlea\nHurbiltzen direnek argazki lehiaketan parte hartzeko aukera dute\nAsteburuan ospatuko den Erdi Aroko Azokari begira argazki lehiaketa antolatu du Hondarribiko Udaleko Merkataritza eta Turismo departamentuak. Bihar eta etzi azokan ateratako argazkiak onartuko dira lehiaketan, eta uztailaren 3ra arte izango da lanak aurkezteko epea. Hiru argazki onenak sarituko dituzte, 500, 400 eta 300 eurorekin.\nArgazkilari bakoitzak gehienez lau argazki aurkez ditzake, 20×30 zentimetroko neurrian, koloretan edo zuri beltzean, marko eta euskarririk gabe (ikusi oinarriak).\nAurrenekoz parte hartuko duenarentzat interesgarria da iaz saritutako argazkiak nolakoak ziren jakitea. Egunotan iazko ekitaldiko argazkien erakusketa bisita daiteke Arma Plaza kultur eta informazio guneko goiko solairuan. Hilaren 16ra arte dago aukera, 10:00etatik 19:00etara (igandetan, goizez).\nOrotara 99 argazki biltzen ditu erakusketak, eta horien artean daude hiru sarituak: Omar Igualen Preparado ante la amenaza (lehen saria), Javier Ortizen Monje (bigarrena) eta Manu Barreiroren Manos de artista (hirugarrena).\nGarai batean bezalako zazpi mokadutxo dastatzeko aukera\nJoan den ostiraletik abian da Hondarribiko XII. Erdi Aroko Pintxo Lehiaketa. Etzi bukatuko da, azokaren itxierarekin. Zazpi dira aurten lehiatzen diren establezimenduak, Portu auzoko lau (Sardara, Rafael, Enbata eta Biondar) eta Alde Zaharreko beste hiru (Danontzat, Larra eta Tatapas). Zazpi taberna, zazpi sukaldari eta zazpi pintxo, Europan Erdi Aroan ezagutzen ziren jakiekin soilik prestatutakoak; hori da Erdi Aroko pintxo gisa onartuak izateko baldintza.\nHainbat gauza daude jokoan. Batetik, sari nagusia. Irabazleak Hondarribia ordezkatuko du Erdi Aroko Hiri eta Hiribilduen Sareak antolatzen duen Erdi Aroko XII. Pintxo eta Tapa Nazioarteko Lehiaketan. Lizarran (Nafarroa) egingo da, urrian.\nBestetik, herri epaimahaiaren saria. Tabernetan edo turismo bulegoetan eskura daitezkeen kupoietan gutxienez hiru establezimendutako zigiluak lortu behar dira parte hartzeko. Hau da, gutxienez lehiaketako hiru pintxo probatu behar dira.\nEta hirugarrenik, Guardian (Araba) bi gaueko egonaldia bi lagunentzako, gosaria barne eta hirigune historikoan bisita gidatua. Hori ere jokoan da. Herri epaimahaiaren sarirako kupoien artean egingo da zozketa.


Shichi Dog (Shih Tzu-Chihuahua) informazioa, tenperatura, heziketa, txakurkumeak, argazkiak - Txakurrak\nShichiak Shih Tzu-ren eta Chihuahua-ren gurutze txikiak dira, ileak, politak. Txakur diseinatzaile hauek maitagarriak dira, nahiz eta erasokorrak izan. Hala ere, haien ezaugarriak eta portaeraren ezaugarrien intentsitatea nagusien geneen menpe daude. Honek ere balio du shichi-k oinordeko izango duen beroki luze / motzerako. Chihuahua bada ...\nShichis ilea luzea, polita, Shih Tzu eta Chihuahua . Txakur diseinatzaile hauek maitagarriak dira, nahiz eta erasokorrak izan. Hala ere, haien ezaugarriak eta portaeraren ezaugarrien intentsitatea nagusien geneen menpe daude. Honek ere balio du shichi-k oinordeko izango duen beroki luze / motzerako. Bada Chihuahua txakurkumearen gurasoak ile motza zuen, litekeena da ile motzaren konbinazioa luzeagoekin edo alderantziz.\nTxakur hauek Chihuahua bezalako azeri itxurako belarriak edo Shih Tzu bezalako disketeak izan ditzakete. Haien aurpegi borobila almendra itxurako begi ilunez josia dago, mutur beltza, haurren adierazpenez gainezka.\nShichi Puppy Argazkiak\nIzenarekin ere ezagutzen da ShiChi , Shi Chi , Shi-Chi , Chihuahua / Shih Tzu Mix\nBerokia Luzea, ertaina, zuzena\nKoloreak Zuria, Beltza, Marroia, Marroia eta Zuria, Krema, tri-kolore (gutxitan)\nMota Jostailu Txakurra\nPisua 5-18 kilo (heldu eta gizonezko helduentzat)\nAltuera (tamaina) Txikia; 8-10 hazbeteko\nTenperatura Babeslea, oldarkorra, maitagarria, bizia, jostaria\nLehiaketako erregistroa / kualifikazioaren informazioa ACHC, DDKC, DRA, IDCR, DBR\nBideoa: How To Potty Train A ShiChi Puppy\nTxakur hauen tenperatura eta jokaera gizabanako batetik bestera aldatu arren, soiltasun, leialtasun eta haurtzaroaren bertute orokorrak partekatzen dituzte. Shichi txakur moldagarria da, eta oso erraz aurre egiten dio bere familiako giroari eta giroari, eta ez dute espazio handirik eskatzen. Horrek guztiak apartamentuko txakur ona bihurtzen ditu.\nJabeekin eta familiarekin eta baita umeekin ere jolastea gustatuko litzaieke. Hala ere, oso haur txikiak ez dira aproposak haientzat, izan ere, haurrek sarritan zauritu dezakete maskota txiki hau zakarkeriaz jokatzeagatik.\nErraz emozionatzen dira, eta ez daude arrotzentzat irekita sozializatuta ez badaude, eta inguruan daudenean txantxetan amaituko lukete. Nahiz eta, behin ezezaguna den edonork ezagutu, ez lukete zalantzarik izango beren adiskidetasuna erakusteko. Biziak eta aktiboak dira, senitartekoen arreta handia espero dute eta egun guztia beraiekin pasatzea gustatzen zaie.\nHaien txikitasuna kontuan hartuta, ez dago esan beharrik ez dutela ariketa gehiegi behar. Izaera ludikoarekin eta bizimodu aktibo eta zeloarekin, eguneroko sasoiko behar gehienak betetzen dira. 20 minutu inguru ariketa egitea nahikoa da zure shichirentzat. Paseo labur bat edo korrika egitera atera ditzakezu, eta beraiekin parte har dezakezu beren jardueretan. Utzi lokarriari espazio itxian jolasten. Baliteke erakartzea, txakurren bizkortasuna, flyballa edo obedientzia lehiaketak erakartzea.\nMoztu beren berokiak, soinketa minimoa mantentzea nahiago baduzu. Ebakitako beroki batek astean eskuila bat baino gehiago ez du behar. Hala ere, astean bizpahiru aldiz gutxienez garbitzea gomendatzen da esterilizatzeko edo hildako ileak biltzeko. Bainatu hilean behin. Ilea moztea benetan luzeak direnean, eta horrek ere arkakusoak ekidin beharko lituzke. Arkakusoak topiko sendagaien bidez tratatzeak funtzionatzen du ondoen.\nBeste gurutze gehienek bezala, ez dituzte gaixotasunak harrapatzeko joera handirik, txakurren gaixotasun orokorrak eta herentziazko gaitz batzuk izan ezik, hala nola hipogluzemia, gizentasuna, begi arazoak (ultzera, katarata, epifora), arnas arazoak, etab. horiek guztiak. Era berean, shichis txikiak eta hauskorrak direnez, hotzak harrapatzeko gai dira epe luzez kanpoan uzten badira. Ziurtatu zure txakurraren gurasoen osasunari buruz galdetzen duzula, hazleari hartzerakoan.\nDirudienez, shichi txakurkumeek zenbait erronka aurkez ditzakete entrenamenduan zehar. Hala ere, teknika egokiek, sozializazio goiztiarrak eta maiz goraipatzeak lana erraztu dezakete. Saritu portaera ona izateagatik, baimendu zure etxeko beste animalia batzuekin eta seme-alabekin nahastea. Jakinarazi iezaiezu zure bizilagunei eta lagunei eta aurpegi ezezagunekin nola egin aurre. ShiChiak apur bat motelak dira, nahiz eta haiek haztea metodo eraginkorra izan, arrakasta izan duela frogatu da, Shih-tzus-en bezala.\nGutxi gorabehera, gurutze honek ½ eta 1 kopako txakur janari lehor behar ditu egunero behar bezala aurrera egiteko. Banatu hau bi errazioetan. Jarrai begi bat txikiak otorduetan elikadura egokia izan dezan, eguneroko hazkuntzarako oso beharrezkoa dena.\nUgaltzaile askok esaten duten bezala, ez dago 'Teacup' edo 'Mini' Shichi izeneko ezer. Bi gurasoak jostailu arrazetakoak dira, eta beren kumeak naturalki jostailuen arrazako tamaina izango dute.\nTxinako Txakur Inperiala\nbulldog amerikarraren kaniche nahasketa


Abenduaren 13tik 17ra, greba-egun berriak Bizkaiko autoeskoletan, patronalaren erantzunik ezaren aurrean — ELA Sindikatua\nAbenduaren 13tik 17ra, greba-egun berriak Bizkaiko autoeskoletan, patronalaren erantzunik ezaren aurrean\nAbenduaren 13tik 17ra, greba-egun berriak Bizkaiko autoeskoletan, patronalaren erantzunik ezaren aurrean Gaur, abenduak 13, Bizkaiko autoeskoletako langileak beste greba egun bat egiten ari dira. Greba egun txanda beri hau luzatuko da abenduaren 17ra arte. Izan ere, ELAk deituta ostegunean egindako negoziazio mahaian, APAVI patronalak ez zion erantzun ELAk duela hilabete baino gehiago planteatutako kontraproposamenari. Lehen jardunaldi hau jarraipen zabala izaten ari da. Bilbon auto-karabana batekin hasi da jardunaldia, Artxandan kontzentrazioa eginez, eta Barakaldon jarraitu du. Arratsaldean mobilizazioek segida izango dute, kontzentrazio gehiagorekin. https://www.ela.eus/eu/gizalan/albisteak/abenduaren-13tik-17ra-greba-egun-berriak-bizkaiko-autoeskoletan-patronalaren-erantzunik-ezaren-aurrean https://www.ela.eus/eu/gizalan/albisteak/abenduaren-13tik-17ra-greba-egun-berriak-bizkaiko-autoeskoletan-patronalaren-erantzunik-ezaren-aurrean/@@download/image/4f97b68b-73b3-4abe-8e0a-8282c3ce8565.jpeg\nGaur, abenduak 13, Bizkaiko autoeskoletako langileak beste greba egun bat egiten ari dira. Greba egun txanda beri hau luzatuko da abenduaren 17ra arte. Izan ere, ELAk deituta ostegunean egindako negoziazio mahaian, APAVI patronalak ez zion erantzun ELAk duela hilabete baino gehiago planteatutako kontraproposamenari. Lehen jardunaldi hau jarraipen zabala izaten ari da. Bilbon auto-karabana batekin hasi da jardunaldia, Artxandan kontzentrazioa eginez, eta Barakaldon jarraitu du. Arratsaldean mobilizazioek segida izango dute, kontzentrazio gehiagorekin.\nOrain arte, APAVI patronala oinarrizko soldataren gaineko % 14ko igoera irrigarria planteatzera mugatu da, eta igoera hori % 0,4 gehiago baino ez da ( % 13,6). Hau da, 2010etik metatutako KPIaren arabera hitzarmeneko soldata-taulak eguneratze hutsa planteatzen jarraitzen du, baina modu irregularrean kobratzen diren soldatak erregularizatu gabe eta kolektibo prekarizatuenen eta feminizatuenen soldata-prekarietatea gainditzeko aukera ematen duten igoerarik gabe. Urteko lanaldia ezartzeko eta ordutegiak malgutzeko aukera ere aipatu du, baina proposamena zehaztu gabe. Ez da inolako planteamendurik egin gainerako edukiei buruz. Eta hori ez da nahikoa adostasunak lortzeko. Horregatik eskatu dio ELAk idatzizko erantzuna helarazteko.


Ingelesa\t Afrikaansa\t Arabiera\t Katalana\t Txekiera\t Alemana\t Greziera\t Espainiera\t Euskara\t Finlandiera\t Filipinera\t Frantsesa\t Galiziera\t Kroaziera\t Hungariera\t Indonesiera\t Italiera\t Japoniera\t Kabiliera\t Koreera\t Lituaniera\t Nederlandera\t Norvegiera (Bokmål)\t Poloniera\t Portugesa\t Portugesa\t Errumaniera\t Errusiera\t Eslovakiera\t Esloveniera\t Serbiera\t Suediera\t Turkiera\t Ukrainiera\t Valentziera\t Vietnamiera\t Txinera\t Txinera\nZure 3D modelizatzaile parametrikoa\nDeskargatu orain Ikusi berritasunak\nNahi duzuna eraikitzeko askatasuna\nFreeCAD kode irekiko 3D modelizatzaile parametrikoa da, edozeintamainako bizitza errealeko objektuak diseinatzeko berariaz sortu dena. Modelizatze parametrikoari esker, zure diseinuak erraz molda ditzakezu zure ereduen historian atzera eginez eta haren parametroak aldatuz.\nSortu 3D 2Dtik abiatuta eta alderantziz\nFreeCADekin geometria-murrizketak dituzten 2D formak zirriborratu daitezke eta beste objektu batzuk eraikitzeko oinarri modura erabili daitezke. Hainbat osagai ditu kotak egokitzeko edo diseinu-xehetasunak erauzteko 3D ereduetatik, kalitate handikoak diren eta ekoizpenerako prest dauden marrazkiak sortzeko.\nAtzigarria, zalua eta integratua\nFreeCAD plataforma anitzetarako (Windows, Mac eta Linux) software pertsonalizagarria eta hedagarria da. Fitxategi-formatu ireki anitz irakurtzen eta idazten ditu, esaterako STEP, IGES, STL, SVG, DXF, OBJ, IFC eta beste hainbat, fitxategi horiek zure lan-fluxuan arazorik gabe integratzeko.\nZure premiak betetzeko diseinatua\nFreeCAD erabilera mota askotarako dago prestatuta, besteak beste produktuen diseinurako, ingeniaritza mekanikorako eta arkitekturarako. Afizio gisa baduzu zein programatzailea bazara, edo CAD erabiltzaile aurreratua, ikaslea edo irakaslea, etxean bezala sentituko zara FreeCADekin.\nEta ezaugarri bikain gehiago\nFreeCADek behar dituzun tresnak eskaintzen dizkizu. Finite Element Analysis (FEA) tresna modernoak, CFD esperimentala, BIM dedikatua, Geodata edo CAM/CNC lan-mahaiak, erroboten mugimenduak aztertzea ahalbidetzen duen errobot-simulazioko modulua eta beste hainbat eginbide ditu. FreeCAD benetan erabilera anitzetarako tresna da.\nFreeCAD aplikazioa eraikitzen lagundu nahi duzu?\nFreeCAD benetako kode irekiko proiektua da eta akatsak zuzentzen lagundu nahi baduzu, eginbide berriak programatu nahi badituzu edo dokumentazioa hobetu nahi baduzu, egin bat gurekin eta komunitate osoari onura ekarriko dion software hau sortzen jarraituko dugu.


K+E = Kemena eta ekimena — Gaztezulo\nK+E = Kemena eta ekimena\nK+E = Kemena eta ekimena https://www.gaztezulo.eus/albisteak/ke--kemena-eta-ekimena https://www.gaztezulo.eus/albisteak/ke--kemena-eta-ekimena/@@download/image/20101217001karr_1361873699.jpg\nKarrera Amaierako Sariak eman dizkie Kutxak 42 ikasleri.\nEuskal Herriko Unibertsitateko 21 neska mutil, Mondragon Unibertsitateko 11, eta Deusto eta Nafarroako Unibertsitateko bosna saritu dituzte.\nNork bere bidea egin beharko du aurrerantzean. Batzuek ikasten jarraituko dute, beste batzuk lan munduan sartuko dira laster batean, edo behintzat saiakera egingo dute. Eta izango da Pedro Miguel Etxenikeren aholkuari jarraiki Euskal Herritik kanpora joango denik, orain arte ikasitakoa zabaltzeko asmoz. Sariak jasotzeko ekitaldian Izabako zientzialaria mintzatu zitzaien neska-mutilei. Cicerone aparta, benetan. Ibilbide emankorretik eta eskarmentutik abiatuta, Etxenikek hainbat gomendio bota zituen. Ez duzue erraza izango aurrera egitea. Ziurrenik, nire garaian baino zailagoa izango zaizue. Hala ere, prestakuntza eduki baduzue, eta baita gaitasuna ere.\nEtengabeko aldaketa. Hori da Etxenikeren ustez gure aroaren bereizgarria. Hori horrela, ikasteari ez zaiola inoiz utzi behar aldarrikatu zuen, eta zenbait hitz gako aitatu, talde lana eta espezializazioa, kasu. Garrantzitsuena ez da orain arte ikasitakoa, orain datorrena baizik. Talde lanean aritzen jakin behar duzue. Kide bakoitzak arlo jakin batean sakondu behar du, baina gai izan behar du taldekideekin elkar ulertzeko.\nGiltzarrien zerrendarekin jarraitu zuen. Esate baterako, denboraz mintzatu zen:. Denbora erabiltzen ikasi behar duzue, haren falta sumatzen baita gehien ezagutzaren gizartean. Eta euskaraz: Hizkuntza xaboiaren kontrakoa da; zenbat eta gehiago erabili orduan eta handiagoa izaten da\nArgia edo azkarra izatea bigarren mailan utzi zuen Pedro Miguel Etxenikek hitzaldiaren hondarrean: Argia izatea garrantzitsua da, baina are garrantzitsuagoa da kemena eta ekimena izatea. Zahar hitz zuhur hitz.\nHotel edo ostatu batean, edota informazio bulego batean lan egin ahal izateko ikasi du Turismoa Maite Telletxeak Deuston. Eta Finlandian. "Esperientzia ezin hobea" izan zuen iaz 21 urteko beratarrak bertan. "Agitz kontent" jaso du saria Telletxeak. Karrera bukatu berri du, bai, baina liburuak, apunteak, lanak eta azterketak ez ditu oraindik zeharo baztertu. Turismoan are gehiago sakondu nahi du. Ikastea atsegin du, baina tamainan. "Ikasgai batzuk, bai, gustatzen zaizkit, baina bertze batzuk ez horrenbeste". Horrekin batera, lan munduarekin lehen hartueman "serioa" izaten ari da. Bertizko turismo bulegoan ari da. Bertara doanari informazioa emateaz gain, administrazio lana ere egiten ari da.\nIngeniaritzaren hurrengo koskaren bila\nIbai Sarasola ibarratarrak Telekomunikazioetan, ingenieritza teknikoa bukatu du berriki, Mondragon Unibertsitatean, Arrasaten. Sariarekin pozik bai, baina ustekabean harrapatu duela aitortu du. "Ikastea gustatu, gustatu\negin behar denez, bada ahalegindu behar zara ahalik eta ondoen egiten". Hurrengo urratsa? Goi Mailako Ingenieritza du begiz jota. Kanpora bolada batean joateari ez lioke muzin egingo. Eta etorkizuna, argi edo ilun? "Agian, Etxenikek esan duen bezala, gure garaikook zailagoa dugu, baina dagoena dago".


Aukera bat eman beharreko 3 Free to Play joko - Berriak - Game Erauntsia - Bideojokoak euskaraz\nGero eta gehiago dira sarean aurki daitezkeen Free-to-play jokoak, hau da, Freemium bezala banatzen direnak: doan instalatu eta jolastu daitezke baina diruz jokorako hainbat expansio, item, abantailak... eros daitezkeenak. Hona hemen gaur egun esanguratsuenak direnak nire ustez:\nBlizzard etxearen jokoa, kaleratu zutenetik erabiltzaile kopurua gora eta gora doa, erabateko arrakasta izaten ari da. PC, Mac eta iPad gailuetan dago eskuragarri. Karta jokoa da funtsean, norberak bere karta multzoa egin dezake, estrategia desberdinak erabiliz. Adiktiboa.\nBakarrik joka daiteke makinaren aurka, baina bere indarra online partidetan dago. Irabazten joan ahala karta desberdinak desblokeatzen joango gara, gure karta multzoa hobetzen, nahi eta diruz ere egin ahal den.\nLeague of Legends / Dota2\nBi joko hauek zaku berdinean sartu ditut, biak ere antzerakoak direlako. Jokalariek Heroi bat aukeratu behar dute partidaren hasieran eta bi taldetan banatzen dira ( 3vs edo 5vs5 ). Talde bakoitza maparen alde bakoitzean hasten da jolasten, beraien Basean. Egin beharrekoa: aurkariaren Basea deuseztatzea baina horretarako aurkariaren Basera iritsi behar da bidean dauden oztopoak gaindituz eta aurkarien Heroiekin borrokatuz.\nJokalari bakoitzak esperientzia eta urrea irabazten du egindako hilketa bakoitzarengatik eta horrela abantailak desblokeatu daitezke eta item bereziak erosi.\nHorrenbesterainokoa da bi joko hauen arrakasta, mundu mailako torneoak egiten direla, dirutza bat izaten dela jokoan eta jokalari profesionalak daudela, zeinak joko hauetan jolasteagatik bizi diren.\nAkzioko joko ezagunenetakoa eta dibertigarriena, Valvek beste behin argi utzi zuen gauzak nola egin behar diren ongi dakiela. Eguneraketa mordoa izaten ditu gainera, mapa berriak, joko modu berriak... eta milaka pertsona daude jolasten uneoro Steam plataformaren bitartez.\nEta zuk, zein joko gehituko zenuke zerrenda honetara?\nPatxi Ordozgoiti Oct. 24, 2014, 11:37 a.m.\nActionRPG esparruan Path of Exile ere kontuan eduki beharrekoa. Halaber, LOL eta Dota2-ren MOBA-en linean, SMITE ere kontuan eduki beharreko da.\nDudarik ez dago, F2Pak pixkanaka pixkanaka garrantzia irabazten ari dira...\nSir Olentzero Oct. 24, 2014, 5:04 p.m.\nBattlefield Play4Free ere nahiko ondo dago. Nahiz eta armak erosi ahal izateak p2w bat bilakatu, ez da batere zaila praktika pixkatekin partidan lehenengoetarikoa izatea.\nHilabeteak ez dudala jolastu, ez dakit nola dabilen orain.\nSir Olentzero Oct. 24, 2014, 5:06 p.m.\nAaaaaaaaaaa, eta Quake Live, orain Steamen sartu dutela gainera. Instalatu gabe eukitzea bekatua da.


Mugimendu Feminista (Irati eta Matta): “Autodefentsa feminista gure arma bilakatuko dugu”\nMugimendu feministako kideak diren Irati eta Matta egon dira Kantoian, azaroak 25ean den “emakumeonganako indarkeriaren kontrako eguna”ren inguruan hitz egiten. Eguneko aldarrikapenez gain, mugimendu feministak indarkeria mota ezberdinei ematen dien erantzunaren...\nHilero antolatzen den "Hitz Adina Mintzo" hizkuntza gutxituen zikloaren barruan, José K’oyok maya yucatekoa, Alba Velasquez kaqchikela eta María Yamberla kichwa izan dira hilabete honetako gonbidatuak. Garabide elkartearekin elkarlanean antolatu dute aurkezpena eta...\nEka 1, 2016\nLau astean behin egiten dugun gisan, Ailaket-eko Edurnerekin hitz egin dugu. Gaurkoan, substantzia konkretu bati buruz hitz egin beharrean, substantziak kontsumitzean izaten den kontextua edo inguruabarrei buruz hitz egingo dugu. Hau da, pertsona desberdinak izateak...\nMendi buelta Ubideatik\nNoizean behin mendi buelta bat egitea gustatzen zaigu Iñaki eta Inaxiorekin Araban zehar. Kasu honetan, Ubiden ekarriko dute, bertatik hasi eta Okoizta herrian bukatu. Bi herrien arteko bide ederra kontatuko digute, mendi eta basoz osatuta. Baina, horretarako,...\nItziar Rekalde (Ardorien): ” Gu geu ere, ardorien egoten gara!”\nItziar Rekalde eta Javier Fernandez Ardorieneko kideak izan ditugu gurean, Oihaneder Euskararen Etxean emanaldi bat egin behar zutela (dutela) eta. Poesia, ipuin kontatzea, antzerkia eta denetarik izan daikeeena. Baina horretarako, zehaztasun eske, hemen izan ditugu...\nIñigo Arandia (kaixomaitia.eus): “Internetek gure harremantzeko moduetan parte nagusi bat hartzen du”\nIñigo Arandia kaixomaitia.eus-eko sortzailearekin hitz egin dugu, ligatzeaz edo harremantzearen kulturaz. Euskaldunok estereotipoz beterik bizi dugun kontu bat omen da. Egoerak aldatzen doazen heinean, moduak ere aldatzen doaz, eta, egun, internet bidez harremantzea...\nIra 27, 2017\nIra 21, 2017\nIgarki de Robles (Askapena): “Libanoko konstituzioak komunitate guztien ordezkaritza bermatzen du, baina talkak daude, hala ere”\nIgarki de Robles Askapenako kidea izan da gaur Araba Hizpide magazinean, joan berri den udan Askapenak antolatutako brigaden berri ematen. Horrekin batera, lehen aldiz Libanora antolatu duten brigadaren berri eman digu, baita herrialde horretako errealitatearen berri...\nDenboraldiko lehen saioan, Errekaleor Bizirik-eko kideek azken hilabeteotan egindako ibilbidearen berri eman digute: Errekaleor auzo askea irla energetiko bihurtzeko crowdfundinga, eraisketa-proiektuaren erredakzioaren esleipena, erakundeen jarrera... Errekaleor...


2018 martxoa | Jardun Euskara Elkartea\nApirileko euskararen bozgorailua: “Gauzak ez dira euskararen alde egin behar, gauzak euskaraz egin behar dira”\nErramu zapatuan primeran\nErramu zapatua ospatu zen larunbat honetan eta benetan giro bikaina egon zela. Txorimalo erakusketak, azokari bizitasuna emateaz gain, parte hartzaileek ere primeran pasatzeko aukera izan zuten. Benetan txorimalo politak izan direla aurtengoan ere! Erakusketari amaiera emateko ekitaldian gainera, Txapliguko umeek egindako bertsoak entzuteko aukera izan genuen.\nHona hemen esaldi onenaren saria jaso zuen esaldia:\n“Goizetan egun on, gabetan gabon eta Bergarako kaleetan euskaraz edonon”\nZorionak eta eskerrik asko parte hartzaile guztiei!\nLarunbateko azokan gainera Jarduneko kideak izan ziren lanean talo postuan eta bertan ere giro bikaina izan zen!\nHemen doaz otsailean egindako ekintza pila, denetarik egin genuen, mozorro festa, eskulanak, txangoak, lip dup-a, Ion begiralearen agurra,… ekintza desberdin asko egin genituen eta oso ondo pasatu genuen.\nAsteburu honetan primeran pasatu dute Xabaloten, izan ere, larunbatean Master Txeff egin zuten eta sekulako platerak prestatu zituzten gainera.\nBueltan da aurten ere Errigorako olio eta kontserben kanpaina. Gaur hasi eta martxoaren 20a arte dago aukera eskaerak egiteko interneten edota Jarduneko bulegoan bertan.\nOraingoan ere #ESKUTIKeskura Nafarroa hegoaldeko oliba-olio birjina estra eta kontserba-sortak eskatzeko aukera izango da, euskaraz etiketatua eta auzolanari esker, ekoizlearen jatorrizko prezioan gainera.\nAurreko urtean bezala, olioa eta kontserbak, biak aldi berean eskatu beharko dituzun arren, jaso eta ordaindu bi txandatan egingo dira: apirilean olioa eta ekainean kontserbak.\nAnimatu euskarari bultzadatxoa eman eta zure otorduetaz gozatzera!\nTxapliguko martxoko egitaraua\nHona hemen Txapliguko gaztetxoek hezitzaileekin batera osatu duten martxoko egitaraua!\nMartxoan sartu gara dagoeneko, eta hemen dauzkazue hilabete honetarako Bergarako hiru ludotekek prestatutako ekintzak.\nGerturatu eta ez galdu aukera lagun artean disfrutatzeko!